“Čelik Junior” pobijedio ekipu Travnika

Mlađi zenički prvoligaš nastavio je sa serijom dobrih igara i u 8. kolu federalne lige. Na gostovanju u Travniku kod istoimene ekipe, “Čelik Junior” je pobijedio rezultatom 15:25.

Već na poluvremenu mlada ekipa trenera Vladimira Zeljke imala je solidnu prednost od 7:13. Do pete prvenstvene pobjede “Čelik Junior” je stigao efikasnom igrom u drugom dijelu susreta za konačnih 15:25. Kao i protiv Kaknja u prošlom kolu i u Travniku, kod „Juniora“ istakli su se Grabus i Baltić sa pet golova dok je najefikasniji bio Ajanović sa sedam golova.

Čelik Junior je ovom pobjedom popravio mjesto na tabeli i trenutno je na omjeru pet pobjeda i tri poraza. U narednom 9. kolu ŠR “Čelik Junior” je domaćin ekipi RK “Bosna TS” iz Tešnja.